
ประกาศองค์การบริหารส่วนตำบลม่วงกลวง
เรื่อง  รับสมัครนักเรียน นักศึกษา ทำงานระหว่างปิดภาคเรียน ครั้งที่ 2

	ด้วยองค์การบริหารส่วนตำบลม่วงกลวง  อำเภอกะเปอร์  จังหวัดระนอง มีความประสงค์จะรับสมัคร นักเรียน นักศึกษา ทำงานระหว่างปิดภาคเรียน จำนวน 5 อัตรา ตามโครงการ “จ้างนักเรียน นักศึกษา ทำงานในช่วงปิดภาคเรียน  ประจำปี 2559 ครั้งที่ 2”   โดยมีรายละเอียดดังนี้
๑. ลักษณะงานที่ปฏิบัติ
	   (๑) งานด้านเอกสารธุรการ
	   (๒) การจัดกิจกรรมด้านการพัฒนาเด็ก
	   (๓) งานด้านดูแลเด็ก ผู้สูงอายุ ผู้พิการ
	   (๔) การสำรวจหรือจัดทำแผนที่ข้อมูลท้องถิ่น
	   (๕) กิจกรรมการบูรณะ ซ่อมแซมปรับปรุงอาคารสถานที่ การดูแลสวนสาธารณะ
	   (๖) กิจกรรมอื่น ๆ ตามที่เห็นสมควร

	๒.คุณสมบัตินักเรียน นักศึกษา
	  (๑) มีสัญชาติไทย
	  (๒) มีอายุไม่ต่ำกว่า ๑๕ ปีบริบูรณ์
	  (๓) มีภูมิลำเนาอยู่ในตำบลม่วงกลวง 
	  (๔) การศึกษาไม่ต่ำกว่ามัธยมศึกษาตอนต้น (จบมัธยมศึกษาปีที่  ๓) และกำลังศึกษาอยู่ในสถานศึกษาของรัฐหรือเอกชน  (หมายเหตุ  รับรองสำเนาถูกต้องทุกฉบับ)

	๓. วัน เวลา และสถานที่การรับสมัคร
   ผู้สนใจติดต่อขอรับใบสมัครและยื่นใบสมัครด้วยตนเอง ระหว่างวันที่ 18 -  27 พฤษภาคม  ๒๕๕9 ในวันและเวลาราชการ ณ ที่ทำการองค์การบริหารส่วนตำบลม่วงกลวง 

๔. เอกสารและหลักฐานที่ต้องนำมายื่นในวันสมัคร
	   (๑) รูปถ่ายหน้าตรงไม่สวมหมวก และไม่สวมแว่นตาดำ ขนาด ๑ x ๑.๕ นิ้ว จำนวน ๑ รูป
   (๒) สำเนาบัตรประชาชน					            จำนวน ๑  ฉบับ
	   (๓) สำเนาทะเบียนบ้าน						  จำนวน ๑  ฉบับ
   (๔) สำเนาวุฒิการศึกษาหรือสำเนาบัตรประจำตัวนักเรียน นักศึกษา	  จำนวน ๑  ฉบับ

๕. กำหนดระยะเวลาการจ้าง   
    วันที่ 1-28 มิถุนายน  ๒๕๕9 (รวมเวลา 20 วัน)
           		
	๖. เกณฑ์การคัดเลือก
		(๑) พิจารณาโดยวิธีสัมภาษณ์หรือดูจากเอกสารใบสมัคร โดยจะพิจารณาจากครอบครัวที่มีฐานะยากจนเป็นลำดับสำคัญ อาจพิจารณาจากข้อมูลครัวเรือนที่ตกเกณฑ์ความจำเป็นขั้นพื้นฐานด้านรายได้ หรือให้มีการรับรองจากผู้นำประชาชน อาทิ ผู้นำทางศาสนา กำนัน ผู้ใหญ่บ้าน ประธานกรรมการชุมชนในพื้นที่ สถานศึกษา หรือบุคคลที่น่าเชื่อถือได้ ตามที่องค์การบริหารส่วนตำบลม่วงกลวง กำหนด
  	  	  (๒) มีความต้องการและตั้งใจจะปฏิบัติงานในช่วงปิดภาคเรียน

	๗. ประกาศผลการคัดเลือก
    องค์การบริหารส่วนตำบลม่วงกลวง จะประกาศผลการคัดเลือกในวันที่ 31 พฤษภาคม  ๒๕๕9    ณ ที่ทำการองค์การบริหารส่วนตำบลม่วงกลวง อำเภอกะเปอร์ จังหวัดระนอง  
	    สนใจสอบถามรายละเอียดเพิ่มเติม ได้ที่ห้องสำนักปลัด องค์การบริหารส่วนตำบล             ม่วงกลวง โทรศัพท์ 077-861623 ในวันและเวลาราชการ
	    
		จึงประกาศให้ทราบโดยทั่วกัน

			ประกาศ  ณ  วันที่    16  เดือนพฤษภาคม  พ.ศ. ๒๕๕9

